Laisvės kaina. Partizanai

„Laisvės kaina. Partizanai“ – Lietuvos televizijos istorinis serialas, nuo 2017 m. spalio 1 d. rodomas per LRT televiziją. Tai daugiaserijinio filmo „Laisvės kaina. Savanoriai“ tęsinys. Serialą sukūrė kompanija „Videometra“. Serialas pasakoja apie praėjusio amžiaus viduryje vykusias tris okupacijas ir masinius trėmimus, holokaustą, terorą, bandymą fiziškai ir dvasiškai sugniuždyti Lietuvą.http://www.lrt.lt/televizija/laidos/26948/laisves_kaina._partizanai_naujiena_ 

 Aktoriai 
 Toma Vaškevičiūtė –  Marcelė Kubiliūtė – Boreckienė,
 Larisa Kalpokaitė – Estera Mickienė,
 Andrius Bialobžeskis – Liudas Gira,
 Justė Arlauskaitė – Salomėja Nėris,
 Marius Repšys – Pranas Kukta,
 Skaistė Vievesė – Onutė,
 Dalius Skamarakas – rusų karininkas,
 Indrė Patkauskaitė – Sara Mickutė,
 Severina Špakovska – Mija,
 Saulius Čiučelis – Mindaugas,
 Vilma Raubaitė – Mira Bordonaitė – Sniečkuvienė,
 Jonas Verseckas – Jonas Žemaitis
 Julius Žalakevičius – Antanas Sniečkus,
 Sigitas Račkys – Vladimiras Dekanozovas
 Tomas Šečkus – Konstantinas Boreckis jaunesnysis,
 Kristupas Kavaliauskas,
 Povilas Adomaitis,
 Saulius Jansonas,
 Audronis Rūkas,
 Marijanas Korvel,
 Mindaugas Papinigis – baltaraištis Kazimiras,
 Darius Petkevičius – Petras Cvirka
 Andrius Paulavičius – vokiečių karininkas Raulė,
 Juozas Budraitis – Teodoras Mickus,
 Tomas Erbrėderis – Erelis
 Liubomiras Laucevičius – Lizdeika
 Linas Barauskas,
 Eglė Gabrėnaitė,
 Gintautas Bejeris.

 Atsiliepimai 
Profesorius Aleksandras Vitkus sukritikavo filmą dėl realių istorinių įvykių iškraipymo, lygindamas šį su užsienyje sėkmės nesulaukusiu pirmuoju lietuvišku tarpukario filmu „Jonukas ir Onutė“. Žurnalistas ypač prastai įvertino meninio filmo dvyliktą seriją: sovietų valdžios sprendimą pasiųsti moterį iš Maskvos lietuvių partizanams likviduoti jis pavadino „ligonio fantazijomis“, o epizodus, kuriuose TSRS lyderį Josifą Staliną komisaro Lavrentijaus Berijos nurodymu nunuodijo lietuvis, o vėliau svarstė nužudyti ir tuometinį LKP pirmąjį sekretorių Antaną Sniečkų – neadekvačiu nusifantazavimu, kuris pateikia lietuvius kaip žmogžudžių tautą. Kritika išsakyta ir dėl sukurto Lavrentijaus Berijos prototipo, kuris „nė kiek nepanašus į buvusį budelį Lavrentijų“.Vitkus, Aleksandras. „Kodėl per LRT rodomas serialas „Laisvės kaina. Partizanai“ tyčiojasi iš Lietuvos istorijos?“Voruta. Nr. 4 (846). Originalas archyvuotas 2018-04-28. Nuoroda tikrinta 2024-04-10.

 Šaltiniai 

Kategorija:Lietuvos televizijos serialai